ವಿಶಿಷ್ಟವೆನಿಸುವಂತೆ, ಪ್ರತಿರೋಧಕಗಳನ್ನು ಹಾಗೂ ದ್ರಾವಣ ಮಾದರಿಯನ್ನು ಸ್ತಂಭದ ತುದಿಯ ಮೂಲಕ ಹರಿಸುತ್ತಿರುವ ಕ್ರಮಾಕುಂಚಕ ಪಂಪುಗಳೊಂದಿಗೆ ಸ್ತಂಭ ವರ್ಣರೇಖನವು ಸಜ್ಜುಗೊಳಿಸಲ್ಪಟ್ಟಿರುತ್ತದೆ. ದ್ರಾವಣಗಳು ಮತ್ತು ಪ್ರತಿರೋಧಕಗಳು ಸ್ತಂಭದ ಮೂಲಕ ಹಾದುಹೋಗುತ್ತವೆ ಹಾಗೂ ಸ್ತಂಭದ ಸಜ್ಜಿಕೆಯ ಅಂತ್ಯದಲ್ಲಿರುವ ಒಂದು ಅಂಶ ಸಂಗ್ರಾಹಕವು ಪ್ರೋದ್ಧಾವಿಸಲ್ಪಟ್ಟ ಮಾದರಿಗಳನ್ನು ಸಂಗ್ರಹಿಸುತ್ತದೆ. ಅಂಶ ಸಂಗ್ರಹಿಸುವಿಕೆಗೆ ಮುಂಚಿತವಾಗಿ, ಸ್ತಂಭದಿಂದ ಪ್ರೋದ್ಧಾವಿಸಲ್ಪಟ್ಟಿರುವ ಮಾದರಿಗಳು ಒಂದು ರೋಹಿತ ದ್ಯುತಿಮಾಪಕ (ಸ್ಪೆಕ್ಟ್ರೋಫೋಟೋಮೀಟರ್‌) ಅಥವಾ ರಾಶಿ ರೋಹಿತಮಾಪಕದಂಥ (ಮಾಸ್‌ ಸ್ಪೆಕ್ಟೋಮೀಟರ್‌) ಒಂದು ಪತ್ತೆಕಾರಕದ ಮೂಲಕ ಹಾದುಹೋಗುತ್ತವೆ. ಇದರಿಂದಾಗಿ ಮಾದರಿ ದ್ರಾವಣ ಮಿಶ್ರಣದಲ್ಲಿನ ಪ್ರತ್ಯೇಕಿಸಲ್ಪಟ್ಟ ಮಾದರಿಗಳ ಸಾಂದ್ರತೆಯನ್ನು ನಿರ್ಣಯಿಸಲು ಸಾಧ್ಯವಾಗುತ್ತದೆ.
<br>
<br>
ಉದಾಹರಣೆಗೆ, ಒಂದು ವೇಳೆ ಒಂದು ದ್ರಾವಣ ಮಾದರಿಯಿಂದ ಸ್ತಂಭಕ್ಕೆ ವಿಭಿನ್ನ ಬಂಧಕ ಸಾಮರ್ಥ್ಯಗಳೊಂದಿಗಿನ ಎರಡು ವಿಭಿನ್ನ ಪ್ರೋಟೀನುಗಳನ್ನು ನೀವು ಪ್ರತ್ಯೇಕಿಸುವವರಾಗಿದ್ದಲ್ಲಿ, 280 nmನಷ್ಟಿರುವ ಒಂದು ತರಂಗಾಂತರವನ್ನು ಬಳಸುವ ಒಂದು ರೋಹಿತ ದ್ಯುತಿಮಾಪಕವು ಒಂದು ಒಳ್ಳೆಯ ಬಗೆಯ ಪತ್ತೆಕಾರಕವಾಗಿರುತ್ತದೆ. ಸ್ತಂಭದ ಮೂಲಕ ಹಾದುಹೋಗುವ ಪ್ರೋದ್ಧಾವಿಸಲ್ಪಟ್ಟ ದ್ರಾವಣದ ಮೂಲಕ ಸಾಗುವ ಪ್ರೋಟೀನಿನ ಸಾಂದ್ರತೆಯು ಉನ್ನತವಾದಷ್ಟೂ, ಆ ತರಂಗಾಂತರದ ಹೀರಿಕೊಳ್ಳುವಿಕೆಯ ಪ್ರಮಾಣವು ಉನ್ನತ ಮಟ್ಟದಲ್ಲಿರುತ್ತದೆ.
<br>
ಏಕೆಂದರೆ, ಬದಲಾಗುತ್ತಿರುವ ಸಾಂದ್ರತೆಗಳಲ್ಲಿ ಪತ್ತೆಕಾರಕದ ಮೂಲಕ ಸಾಗುತ್ತಿರುವ ಪ್ರೋದ್ಧಾವಿಸಲ್ಪಟ್ಟ ದ್ರಾವಣದ ಒಂದು ಸ್ಥಿರ ಹರಿವನ್ನು ಸ್ತಂಭ ವರ್ಣರೇಖನವು ಹೊಂದಿರುತ್ತದೆಯಾದ್ದರಿಂದ, ಒಂದು ನಿಶ್ಚಿತ ಕಾಲಾವಧಿಯ ನಂತರ ಪ್ರೋದ್ಧಾವಿಸಲ್ಪಟ್ಟ ಮಾದರಿಯ ಸಾಂದ್ರತೆಯನ್ನು ಪತ್ತೆಕಾರಕವು ಗುರುತುಮಾಡಬೇಕಿರುತ್ತದೆ. ಸಮಯಕ್ಕೆ ಪ್ರತಿಯಾಗಿರುವ ಮಾದರಿ ಸಾಂದ್ರತೆಯ ಈ ಗುರುತುಮಾಡುವಿಕೆಯನ್ನು ಒಂದು ವರ್ಣಲೇಖ ಎಂದು ಕರೆಯಲಾಗುತ್ತದೆ.
<br>
<br>
ಒಂದು ದ್ರಾವಣ ಮಿಶ್ರಣದಿಂದ ವಿಭಿನ್ನ ಘಟಕಗಳನ್ನು ಪ್ರತ್ಯೇಕಿಸುವುದು ವರ್ಣರೇಖನದ ಅಂತಿಮ ಗುರಿಯಾಗಿರುತ್ತದೆ. ಸದರಿ ವಿಶ್ಲೇಷಣೆಯು ಮಿಶ್ರಣಕ್ಕೆ ಸೇರಿದ ಘಟಕಗಳ ನಡುವಿನ ವಿಯೋಜನೆಯ ವ್ಯಾಪ್ತಿಯನ್ನು ಅಭಿವ್ಯಕ್ತಿಸುತ್ತದೆ. ವರ್ಣಲೇಖದ ವಿಶ್ಲೇಷಣೆಯು ಹೆಚ್ಚಾದಷ್ಟೂ ಸ್ತಂಭವು ನೀಡುವ ಮಾದರಿಗಳ ವಿಯೋಜನೆಯ ವ್ಯಾಪ್ತಿಯೂ ಉತ್ತಮವಾಗಿರುತ್ತದೆ. ಆ ನಿರ್ದಿಷ್ಟ ಮಾದರಿಯ ಸ್ತಂಭದ ವಿಯೋಜನೆಯ ಲಕ್ಷಣಗಳನ್ನು ನಿರ್ಣಯಿಸುವಲ್ಲಿ ಈ ದತ್ತಾಂಶವು ಒಂದು ಒಳ್ಳೆಯ ಮಾರ್ಗವಾಗಿದೆ. ವರ್ಣಲೇಖದಿಂದ ವಿಶ್ಲೇಷಣೆಯನ್ನು ಲೆಕ್ಕಾಚಾರ ಹಾಕಲು ಸಾಧ್ಯವಿದೆ.
<br>
ರೇಖಾಚಿತ್ರದಲ್ಲಿನ ಪ್ರತ್ಯೇಕ ವಕ್ರಾಕೃತಿಗಳು, ಸ್ತಂಭ ರಾಳದೆಡೆಗಿನ ತಮ್ಮ ಆಕರ್ಷಣ ಬಲವನ್ನು ಆಧರಿಸಿ, ಕಾಲಾನಂತರದಲ್ಲಿನ ವಿಭಿನ್ನ ಮಾದರಿಯ ಪ್ರೋದ್ಧಾವನ ಸಾಂದ್ರತೆಯ ಸಂಕ್ಷಿಪ್ತ ವರ್ಣನೆಗಳನ್ನು ಪ್ರತಿನಿಧಿಸುತ್ತವೆ. ವಿಶ್ಲೇಷಣೆಯನ್ನು ಲೆಕ್ಕಾಚಾರಹಾಕಲು ಧಾರಣಶಕ್ತಿಯ ಸಮಯ ಹಾಗೂ ವಕ್ರಾಕೃತಿಯ ಅಗಲ ಇವು ಅಗತ್ಯವಾಗಿರುತ್ತವೆ.<br><br>
ಧಾರಣಶಕ್ತಿಯ ಸಮಯ: ಪತ್ತೆಕಾರಕದಿಂದ ಸಂಕೇತ ಪತ್ತೆಹಚ್ಚುವಿಕೆಯು ಶುರುವಾಗುವ ಸಮಯದಿಂದ, ಪ್ರತಿ ವಿಭಿನ್ನ ಮಾದರಿಯ ಪ್ರೋದ್ಧಾವನ ಸಾಂದ್ರತೆಯ ಸಂಕ್ಷಿಪ್ತ ವರ್ಣನೆಯ ಗರಿಷ್ಟಮಿತಿಯ ಎತ್ತರದವರೆಗಿನ ಸಮಯ ಇದಾಗಿದೆ.
<br><br>
ವಕ್ರಾಕೃತಿಯ ಅಗಲ: ಇದು ವರ್ಣಲೇಖದಲ್ಲಿನ ವಿಭಿನ್ನ ಮಾದರಿಗಳ ಸಾಂದ್ರತೆಯ ಸಂಕ್ಷಿಪ್ತ ವರ್ಣನೆಯ ವಕ್ರಾಕೃತಿಯ, ಸಮಯದ ಏಕಮಾನಗಳಲ್ಲಿನ ಅಗಲವಾಗಿದೆ.
<br><br>
ಫಲಕ ಮಾದರಿಯನ್ನು ಬಳಸುವುದು ವರ್ಣಲೇಖ ವಿಶ್ಲೇಷಣೆಯನ್ನು ಲೆಕ್ಕಾಚಾರ ಹಾಕುವುದರ ಒಂದು ಸರಳೀಕೃತ ವಿಧಾನವಾಗಿದೆ. ಸ್ತಂಭವೊಂದನ್ನು ಒಂದು ನಿರ್ದಿಷ್ಟ ಸಂಖ್ಯೆಯ ವಿಭಾಗಗಳು, ಅಥವಾ ಫಲಕಗಳಾಗಿ ವಿಭಾಗಿಸಬಹುದು ಎಂಬುದಾಗಿ ಮತ್ತು ಪ್ರತಿ ಪ್ರತ್ಯೇಕ ಫಲಕಕ್ಕೆ ಸಂಬಂಧಿಸಿದಂತೆ ರಾಶಿ ಸಮತೋಲನವನ್ನು ಲೆಕ್ಕಾಚಾರ ಹಾಕಬಹುದು ಎಂಬುದಾಗಿ ಫಲಕ ಮಾದರಿಯು ಊಹಿಸುತ್ತದೆ. ಈ ವಿಧಾನವು ಒಂದು ವಿಶಿಷ್ಟ ವರ್ಣಲೇಖ ವಕ್ರಾಕೃತಿಯನ್ನು ಒಂದು ಗೌಸ್ಸಿಯನ್‌ ವಿತರಣೆಯ ವಕ್ರಾಕೃತಿಯಂತೆ ಅಂದಾಜಿಸುತ್ತದೆ. ಹೀಗೆ ಮಾಡುವುದರ ಮೂಲಕ, ವಕ್ರಾಕೃತಿಯ ಅಗಲವು ವಕ್ರಾಕೃತಿಯ ಪ್ರಮಾಣಕ ಮಾರ್ಗಚ್ಯುತಿಯ 4 ಪಟ್ಟು ಇರುವಂತೆ, ಅಂದರೆ 4σನಷ್ಟು ಇರುವಂತೆ ಅಂದಾಜಿಸಲ್ಪಡುತ್ತದೆ. ಧಾರಣಶಕ್ತಿ ಸಮಯ ಎಂಬುದು ಸಂಕೇತ ಪತ್ತೆಹಚ್ಚುವಿಕೆಯ ಆರಂಭದ ಸಮಯದಿಂದ ಗೌಸ್ಸಿಯನ್‌ ವಕ್ರಾಕೃತಿಯ ಗರಿಷ್ಟಮಿತಿಯ ಎತ್ತರದ ಸಮಯದವರೆಗೆ ಇರುವ ಸಮಯವಾಗಿರುತ್ತದೆ.
<br>
<br>
ಮೇಲೆ ನೀಡಲಾಗಿರುವ ರೇಖಾಚಿತ್ರದಲ್ಲಿನ ಚಲ ಪರಿಮಾಣಗಳಿಂದ, ಸ್ತಂಭ ಫಲಕ ಮಾದರಿಯ ವಿಶ್ಲೇಷಣೆ, ಫಲಕ ಸಂಖ್ಯೆ, ಮತ್ತು ಫಲಕ ಎತ್ತರವನ್ನು ಈ ಕೆಳಗಿನ ಸಮೀಕರಣವನ್ನು ಬಳಸಿಕೊಂಡು ಲೆಕ್ಕಾಚಾರ ಹಾಕಬಹುದು:<br><br>
ವಿಶ್ಲೇಷಣೆ (R):<br>
ಇದರಲ್ಲಿ:<br>
ಫಲಕ ಸಂಖ್ಯೆ (N):<br>
ಫಲಕ ಎತ್ತರ (H):<br>
ಇಲ್ಲಿ L ಎಂಬುದು ಸ್ತಂಭದ ಉದ್ದವಾಗಿದೆ.

ಸ್ತಂಭ ವರ್ಣಲೇಖದ ವಿಶ್ಲೇಷಣೆಯ ಲೆಕ್ಕಾಚಾರ
ಸ್ಥಿರ ಸ್ಥಿತಿ
ಸ್ವಯಂಚಾಲನಗೊಳಿಸಿದ ವ್ಯವಸ್ಥೆಗಳು
ಸ್ತಂಭ ಅಧಿಚೂಷಣ ಸಂತುಲನ